《章季万送示其祖内制次元叔韵诗》
宋代·李正民

运际熙丰政日新，近臣摛藻掞天门。当年翰墨文章妙，晚岁经纶德业尊。

纪事丰碑推大手，忧民温诏尽嘉言。大门接武登鳌禁，犹喜交游到子孙。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。